חוק להסדר ההימורים בספורט (תיקון מס' 14 והוראת שעה), התשע"ט-2019
הצעת חוק ממשלתית, הכנסת ה-20
פורסם: ספר החוקים, חוברת 2772, עמ' 138, 2019-01-06T00:00:00+02:00
התיקון קובע שלתקופה של 4 שנים, מיום 1 בינואר 2019 ועד 31 בדצמבר 2022, כי משרד התרבות והספורט יסתייע במערך הקיים של המועצה להסדר הימורים בספורט לחלוקת תמיכות, ויחד עם זאת, הדיון בבקשות התמיכה ייעשה בוועדה משותפת שתכלול נציגים מטעם המדינה ומטעם המועצה להסדר הימורים בספורט, הסכומים יחולקו לפי מבחני תמיכה שיקבע שר התרבות והספורט, ובהתאם להוראות שר האוצר על פי חוק יסודות התקציב, ויהיה כפוף לבקרה ופיקוח של המדינה על אופן החלוקה.
כמו כן, התיקון קובע כי על אף שעל הזכיות, ככלל, להיות משולמות בהמחאה או בהעברה בנקאית, ניתן לשלם במזומן זכיה שלא עולה על סכום של 11,000 ש"ח בהתאם לחוק צמצום השימוש במזומן.